CELEX: 62016CN0426
Language: sk
Date: 2016-08-01 00:00:00
Title: Vec C-426/16: Návrh na začatie prejudiciálneho konania, ktorý podal Rechtbank van eerste aanleg te Brussel (Belgicko) 1. augusta 2016 – Liga van Moskeeën en Islamitische Organisaties Provincie Antwerpen a i./Vlaams Gewest

17.10.2016   
            
            
               SK
            
            
               Úradný vestník Európskej únie
            
            
               C 383/5
            
         Návrh na začatie prejudiciálneho konania, ktorý podal Rechtbank van eerste aanleg te Brussel (Belgicko) 1. augusta 2016 – Liga van Moskeeën en Islamitische Organisaties Provincie Antwerpen a i./Vlaams Gewest
   (Vec C-426/16)
   (2016/C 383/06)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank van eerste aanleg te Brussel(Súd prvého stupňa Brusel)
   
      Účastníci konania pred vnútroštátnym súdom
   
   
      Žalobcovia: Liga van Moskeeën en Islamitische Organisaties Provincie Antwerpen, VZW, Unie van Moskeeën en Islamitische Verenigingen van Limburg, VZW, Unie van Moskeeën en Islamitische Verenigingen Oost-Vlaanderen, VZW, Unie der Moskeeën en Islamitische Verenigingen van West-Vlaanderen, VZW, Unie der Moskeeën en Islamitische Verenigingen van Vlaams-Brabant, VZW, Association Internationale Diyanet de Belgicko, IVZW, Islamitische Federatie van België, VZW, Rassemblement des Musulmans de Belgicko, VZW, Erkan Konak, Chaibi El Hassan
   
      Žalovaný: Vlaams Gewest
   
      Vedľajší účastník konania: Global Action in the Interest of Animals, VZW
   
      Prejudiciálna otázka
   
   Je článok 4 ods. 4 v spojení s článkom 2 písm. k) nariadenia (ES) č. 1099/2009 (1) z 24. septembra 2009 o ochrane zvierat počas usmrcovania neplatný z dôvodu, že porušuje článok 9 Európskeho dohovoru o ľudských právach, článok 10 Charty základných práv Európskej únie a/alebo článok 13 Zmluvy o fungovaní Európskej únie, pretože stanovujú, že zvieratá podliehajúce osobitným spôsobom zabitia, ktoré sú predpísané určitými náboženskými rituálmi, možno bez omráčenia zabiť iba na bitúnku, ktorý patrí do pôsobnosti nariadenia (ES) č. 853/2004 (2), zatiaľ čo vo flámskom regióne takéto bitúnky nemajú dostatočnú kapacitu na to, aby uspokojili dopyt po zvieratách rituálne zabitých bez omráčenia, ktorý vzniká každoročne pri príležitosti islamských obetných slávností, a záťaž spojená s premenou dočasných, úradne povolených a kontrolovaných jatočných zariadení na bitúnkoch v súvislosti s islamskými obetnými slávnosťami, ktoré patria do pôsobnosti nariadenia č. 853/2004, sa nezdajú byť účelné na dosiahnutie sledovaných cieľov týkajúcich sa dobrých podmienok zvierat a verejného zdravia a zdá sa, že v tejto súvislosti nie sú primerané?
   
      (1)  Nariadenie Rady (ES) č. 1099/2009 z 24. septembra 2009 o ochrane zvierat počas usmrcovania (Ú. v. EÚ L 303, 2009, s. 1).
   
      (2)  Nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (Ú. v. EÚ L 139, 2004, s. 55).